
AL

CAMEREI DEPUTATILOR

Vă înaintăm, alăturat, RAPORTUL COMUN asupra Proiectului de Lege pentru aprobarea Ordonanţei de urgenţă a Guvernului nr.127/2022 privind înfiinţarea unor posturi de personal contractual în schema de personal a Consiliului Superior al Magistraturii,  trimis cu adresa nr. PL - x 651 din 24 octombrie 2022 şi înregistrat la Comisia juridică, de disciplină și imunități cu nr. 4c-13/953/2022, respectiv cu nr. 4c-9/903/2022 la Comisia pentru muncă și protecție socială.
În raport cu obiectul şi conţinutul său, proiectul de lege face parte din categoria legilor organice.

                PREŞEDINTE,                                         PREȘEDINTE,

                 Laura VICOL                                      Adrian SOLOMON

 Nr. PL - x 651/2022                                                  

	 4c-13/953/2022                                                          4c-9/903/2022                                                                                                                                                   


RAPORT COMUN
asupra Proiectului de Lege pentru aprobarea Ordonanţei de urgenţã a Guvernului nr.127/2022 privind înfiinţarea unor posturi de personal contractual în schema de personal a Consiliului Superior al Magistraturii

În conformitate cu prevederile art. 95 și 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi  și Comisia pentru muncă și protecție socială au fost sesizate, spre dezbatere, în fond, în procedură de urgență, cu Proiectul de Lege pentru aprobarea Ordonanţei de urgenţã a Guvernului nr.127/2022 privind înfiinţarea unor posturi de personal contractual în schema de personal a Consiliului Superior al Magistraturii, trimis cu adresa nr. PL-x 651 din 24 octombrie 2022 şi  înregistrat la Comisia juridică, de disciplină și imunități cu nr. 4c-13/953/2022, respectiv cu nr. 4c-9/903/2022 la Comisia pentru sănătate și protecție socială.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în ședința din 19 octombrie 2022.

Consiliul Legislativ a avizat favorabil, cu observații și propuneri,  inițiativa legislativă, prin avizul nr. 1057 din 21 septembrie 2022.

Comisia pentru drepturile omului, culte și problemele minorităților naționale a avizat negativ proiectul de lege prin avizul nr. 4c-6/699/2 noiembrie 2022.

Proiectul de lege are ca obiect de reglementare aprobarea Ordonanței de urgență a Guvernului nr. 127/2022 prin care se suplimentează statul de funcții al Consiliului Superior al Magistraturii, prin înființarea unui număr de 165 de posturi de experți juriști (COD  COR  261903), personal contractual, posturile urmând a fi ocupate prin preluarea experților în implementare – asistenți ai judecătorului, din afara organigramei Consiliului Superior al Magistraturii.
Cele două comisii au dezbătut proiectul de lege în ședințe separate.

În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei pentru muncă și protecție socială au dezbătut proiectul de lege și documentele conexe în ședința din 15 noiembrie 2022 și au hotărât cu majoritate de voturi (5 voturi împotrivă), adoptarea proiectului de lege în forma prezentată de Senat. 



La lucrările Comisiei au participat membrii comisiei conform listei de prezență.

     La dezbateri au participat, în conformitate cu prevederile art. 56 și 57 din Regulamentul Camerei Deputaților, republicat, cu modificările și completările ulterioare, domnul Marius Stanciu, secretar de stat în cadrul Ministerului Muncii și Solidarității Sociale și doamna Maria Ceaușescu, judecător, Consiliul Superior al Magistraturii.


În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină și imunități au dezbătut proiectul de lege în ședința din 6 decembrie 2022 și au hotărât, cu majoritate de voturi, adoptarea proiectului de lege în forma prezentată de Senat. Reprezentanții Grupului Parlamentar al Alianței pentru Unirea Românilor (AUR)  nu au votat.
Având în vedere cele de mai sus,  Comisia juridică, de disciplină şi imunităţi și Comisia pentru muncă și protecție socială au hotărât, cu majoritate de voturi, să supună plenului Camerei Deputaţilor adoptarea  Proiectului de Lege pentru aprobarea Ordonanţei de urgenţã a Guvernului nr.127/2022 privind înfiinţarea unor posturi de personal contractual în schema de personal a Consiliului Superior al Magistraturii, în forma prezentată de Senat. 
În raport cu obiectul şi conţinutul reglementării, proiectul de lege face parte din categoria legilor organice.
                                   PREŞEDINTE,                                         PREȘEDINTE,         
                                      Laura Vicol                                              Adrian SOLOMON   
                                   SECRETAR,                                         SECRETAR,                                         
                             Ladányi László-Zsolt                            Dan – Constantin ȘLINCU
Consilier parlamentar, Paul Şerban                                                                   Șef birou, Lidia Vlădescu

